Telja tvöföldun Suðurlandsvegar brýnasta Suðurlandsvegur í Svínahrauni . Meirihluti þjóðarinnar , eða um 55% , telur , að tvöföldun Suðurlandsvegar sé brýnasta samgöngubótin um þessar mundir , að því er kemur fram í Þjóðarpúlsi Gallup , sem sagt var frá í fréttum Ríkisútvarpsins . Fram kom , að meirihluti þátttakenda í fimm kjördæmum af sex töldu breikkun Suðurlandsvegar mikilvægasta . Aðeins í Norðausturkjördæmi taldi meirihlutinn að Vaðlaheiðargöng væru brýnari en fjórðungur svarenda í kjördæminu taldi þó Suðurlandsveg brýnari . Í könnuninni voru einnig nefnd tvöföldun Vesturlandsvegar og vegabætur á Vestfjörðum . Í Þjóðarpúlsinum var einnig spurt um viðhorf fólks til ýmissa málaflokka . Meirihluti fólks kvaðst sáttur við eigið atvinnuástand og fjármál . Óánægjan fór hins vegar vaxandi þegar spurt var um málaflokka eins og opinbera stjórnsýslu á Íslandi , húsnæðisverð og efnahagsmál . 88% aðspurðra sögðu framfærslukostnað of háan eða allt of háan og 94% sögðu atvinnuástandið almennt óviðunandi .